Document ID: /roh_data/filtered/fineweb-2-filterrobots_roh.jsonl.gz/47593

«TiM – Tandem en il museum» è ina purschida nuncumplitgada per umans che van gugent ensemen en il museum e che discuteschan gugent davart la cultura. TiM permetta da pudair far quai a moda simpla. En il center stat il barat sin il medem nivel. Il museum daventa er in lieu d'inscunter. E las istorgias che sa sviluppan a chaschun da talas sentupadas vegnan messas online.
As laschai accumpagnar d'in guid da TiM da Vossa regiun en in museum da TiM. Fixai in termin – directamain cun ina persuna che avra a Vus las portas al museum.
Tim per rumantsch è lantschà. Uss tschertgain guidas e guids rumantschs, responsabels regiunals e museums che participeschan en las regiuns rumantschas. Nus ans legrain da pensar e discutar cun vus sur da TiM en las regiuns rumantschas.
Quai faschain nus via zoom durant ils suandants termins en duas rundas:
14-6 las 17.00 - 18.00
17-6 las 11.00 - 12.00
Vus tuttas persunas interessadas essas cordialmain envidadas da participar.
Sa colliai simplamain qua: https://us02web.zoom.us/j/8151880905
A l'inscunter d'impuls annual vegnan preschentadas las experientschas TiM suenter in onn. Quai capita en gruppas pitschnas en divers museums. Ubain che Vus prendais part sulettamain via Zoom. Per dar e survegnir inputs sa reuneschan las participantas ed ils participants da l'entira Svizra per duas sequenzas.
Guids da TiM interessads e las persunas responsablas dals museums barattan lur experientschas ed animeschan ed encurascheschan in l'auter. Prendai part: